O R A T I 0. 305 



H 



in patria nostra et languet, quam amamus et cui incumbimus, iuventutis 

 institutio, neque nos adeo doctores culpandi sumus, sed ipsae leges et 

 instituta, quorum tamen ut nil facilius est, quam innumeros indicare erro- 

 res, ita remedia difRcillima inventu difficilius etiam adhibebuntur. Hoc 

 autem utinain tandem ab aliquo fiat! Utinam per nos, aliquatenus saltern, 

 fieri possit!. Neque enim reticendum est, quo gloriari licet, nos pro tan- 

 tilla virium potestate etiam atque etiam anniti, ut haec iuventus ea tandem 

 ratione instituatur, quae nomine institutionis digna sit. Nunc pars seminis 

 sentibus opprimitur, et pars altera cadit secundum viam et rapitur a prae- 

 tervolantibus , et alia decidit in rupes et nascitur quidem , sed mox misera- 

 biliter perit, exarefacta solis radiis. Nostrum est, ut hoc identidem repe- 

 tamus, ut clamor denique penetret usque ad aures eorum, qui civitatem 

 regunt, qui rupes quidem amoliri nequeunt, aut radios solares exstinguere, 

 sed qui saxa amovere, et conflagrare sentes, et humum altricem multum 

 adaugere valent, ut in dies maior et amplior fiat pars ilia, quae bonum 

 agrum invenit , feretque bonam frugem et multiplicabitur, alia pars tricies , 

 et alia sexagies , alia denique centies. Quid autem , ut missa similitudine 

 pergam, quid magis salubre et frugiferum huic iuventuti et bonis artibus 

 et universae nostrae reipublicae, quam id quod strenue cupimus et ex- 

 petimus , quod forte oratione dicere non est , at signis maxime miserandis 

 perfacile noscitur. Euit, cum sapientissima ratione ita erat institutum, ut 

 publice haberetur disquisitio , qua tamquam ipsius civitatis examine planum 

 fieret, quis dignus, quis utilis esset, quis non, cum quasi ipsa respublica 

 eos curaret iisque prospiceret, qui rnox ipsam essent ex magna parte cura- 

 turi. Sustulere saluberrimuni hoc institutum iniquitates, temporum magis 

 etiam quam hominum, et hi quoque magis universi perperam probarunt, 

 quod iucundum esset, et mitia utilibus anteposuere, quam singuli culpandi 

 sunt. Nee tamen aut hi culpa vacant, aut nos vacabimus, nisi coniuncti, 

 donee deleatur Karthago, omni vi anniti pergamus, nisi quidquid in nobis 

 sit, id onme adhibeatur ut servemus primoribus iuventutis in patria nostra 

 integra ista quinquennia, quae nobis incassum contra luctantibus niisere 

 disperibunt, nisi hoc, importuni forsitan, sed boni cives, beneficium ex- 

 optatissimum tandem impetratum in hanc patriam contulerimus. 



Ne tamen haec ideo dicta censeatis, quasi vos non satis probarem, op- 



39 



